proxectonos/corpus_dominio_legal_administrativo_tmp huggingface dataset:
RESOLUCIÓN do 15 de decembro de 2015 pola que se amplía o crédito dispoñible para o exercicio 2015 das bases reguladoras dos préstamos Jeremie-Igape previstos no programa operativo Feder Galicia 2007-2013 en beneficio das pequenas e medianas empresas e microempresas cofinanciadas polo Fondo Europeo de Desenvolvemento Rexional.
Instituto Galego de Promoción Económica — III. Outras disposicións — 18/12/2015

Mediante a Resolución do 3 de xuño de 2014 publicouse o acordo do Consello de Dirección do Igape que aproba as bases reguladoras dos préstamos Jeremie-Igape previstos no programa operativo Feder Galicia 2007-2013 en beneficio de pequenas e medianas empresas e microempresas cofinanciadas polo Fondo Europeo de Desenvolvemento Rexional, e procedeuse á súa convocatoria en réxime de concorrencia non competitiva (DOG núm. 108, do 9 de xuño). As ditas bases foron modificadas mediante a Resolución do 27 de abril de 2015 (DOG núm. 82, do 4 de maio) e mediante Resolución do 10 de setembro de 2015 (DOG núm. 178, do 17 de setembro).
Inicialmente o crédito ascendía a 8.000.000 € e incrementouse a 10.391.416,09 € mediante a Resolución do 10 de setembro de 2015 (DOG núm. 178, do 17 de setembro).
O éxito que está tendo este programa para o financiamento das pemes galegas, tanto polo impacto económico posto de manifesto como polo número de solicitudes que o Igape recibe, aconsella ampliar o crédito dispoñible para 2015.
Na súa virtude e de conformidade coas facultades que teño conferidas,
Único. Amplíase para o exercicio 2015 o crédito establecido na partida orzamentaria 08.A1.741A.8310 en 8.768.354,04 € das bases reguladoras dos préstamos Jeremie-Igape previstos no programa operativo Feder Galicia 2007-2013 en beneficio das pequenas e medianas empresas e microempresas cofinanciadas polo Fondo Europeo de Desenvolvemento Rexional, que queda establecido do seguinte xeito:
Santiago de Compostela, 15 de decembro de 2015
ORDE do 4 de decembro de 2015 pola que se inicia o procedemento para a integración da Cámara Oficial de Comercio, Industria e Navegación de Pontevedra.
Consellería de Economía, Emprego e Industria — III. Outras disposicións — 18/12/2015

De conformidade co previsto no artigo 11.2 da Lei 5/2004, do 8 de xullo, de cámaras oficiais de comercio, industria e navegación de Galicia, vista a proposta da Dirección Xeral de Comercio do 4 de decembro de 2015, en exercicio das atribucións que me foron concedidas,
Iniciar o procedemento para a integración da Cámara Oficial de Comercio, Industria e Navegación de Pontevedra, na cámara resultante da fusión da Cámara Oficial de Comercio, Industria e Navegación de Vigo e da Cámara Oficial de Comercio, Industria e Navegación de Vilagarcía de Arousa.
Santiago de Compostela, 4 de decembro de 2015
RESOLUCIÓN do 27 de novembro de 2015 pola que se ordena a publicación do Acordo do Consello da Xunta de Galicia do 26 de novembro de 2015, polo que se aproba a modificación da relación de postos de traballo da Consellería de Cultura, Educación e Ordenación Universitaria.
Consellería de Facenda — III. Outras disposicións — 07/12/2015

A aprobación da modificación da relación de postos de traballo da Consellería de Cultura, Educación e Ordenación xustifícase polas necesidades organizativas e funcionais da consellería.
En consecuencia, por proposta da Consellería de Cultura, Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 26 de novembro de 2015, adoptou o seguinte
Primeiro. Apróbase a modificación da relación de postos de traballo da Consellería de Cultura, Educación e Ordenación Universitaria, nos termos que se sinalan no anexo a este acordo.
Segundo. Ordénase a súa publicación da mesma no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 26 de novembro de 2015, relativo á aprobación da modificación da relación de postos de traballo da Consellería de Cultura, Educación e Ordenación Universitaria, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 27 de novembro de 2015
RESOLUCIÓN do 11 de decembro de 2015 pola que se ordena a publicación do Acordo do Consello da Xunta de Galicia do 10 de decembro de 2015, polo que se aproba a modificación da relación de postos de traballo do organismo autónomo Instituto de Estudos do Territorio.
Consellería de Facenda — III. Outras disposicións — 21/12/2015

A aprobación da modificación da relación de postos de traballo do organismo autónomo Instituto de Estudos do Territorio xustifícase polas necesidades organizativas e funcionais do departamento.
En consecuencia, por proposta do organismo autónomo Instituto de Estudos do Territorio, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 10 de decembro de 2015, adoptou o seguinte
Primeiro. Apróbase a modificación da relación de postos de traballo do organismo autónomo Instituto de Estudos do Territorio, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 10 de decembro de 2015, relativo á aprobación da modificación da relación de postos de traballo do organismo autónomo Instituto de Estudos do Territorio, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG nº 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 11 de decembro de 2015
RESOLUCIÓN do 11 de decembro de 2015 pola que se ordena a publicación do Acordo do Consello da Xunta de Galicia do 10 de decembro de 2015, polo que se aproba a modificación da relación de postos de traballo da Consellería de Sanidade e do Servizo Galego de Saúde, derivada da creación da Axencia Galega para a Xestión do Coñecemento en Saúde e da creación da Axencia Galega de Sangue, Órganos e Tecidos.
Consellería de Facenda — III. Outras disposicións — 21/12/2015

A aprobación da modificación da relación de postos de traballo da Consellería de Sanidade e do Servizo Galego de Saúde, derivada da creación da Axencia Galega para a Xestión do Coñecemento en Saúde e da creación da Axencia Galega de Sangue, Órganos e Tecidos xustifícase polas necesidades organizativas e funcionais da consellería.
En consecuencia, por proposta da Consellería de Sanidade, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 10 de decembro de 2015, adoptou o seguinte acordo:
Primeiro. Apróbase a modificación da relación de postos de traballo da Consellería de Sanidade e do Servizo Galego de Saúde, derivada da creación da Axencia Galega para a Xestión do Coñecemento en Saúde e da creación da Axencia Galega de Sangue, Órganos e Tecidos, nos termos que se sinalan no anexo a este acordo.
Segundo. Ordénase a publicación da mesma no Diario Oficial de Galicia para os efectos da súa entrada en vigor a partir da data de posta en funcionamento efectivo das axencias.
Visto o acordo adoptado polo Consello da Xunta de Galicia na súa reunión do 10 de decembro de 2015, relativo á aprobación da modificación da relación de postos de traballo da Consellería de Sanidade e do Servizo Galego de Saúde, derivada da creación da Axencia Galega para a Xestión do Coñecemento en Saúde e da creación da Axencia Galega de Sangue, Órganos e Tecidos, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 11 de decembro de 2015
RESOLUCIÓN do 30 de novembro de 2015, da Dirección Xeral de Enerxía e Minas, pola que se dá publicidade ás resolucións de concesión e inadmisión de axudas ao abeiro da Orde do 23 de febreiro de 2015 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia para o primeiro semestre de 2015 (publicada no Diario Oficial de Galicia número 43, do 4 de marzo) (código do procedemento IN414A).
Consellería de Economía, Emprego e Industria — III. Outras disposicións — 14/12/2015

De conformidade co disposto no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 15/2014, do 16 de setembro (BOE nº 226, do 17 de setembro), e no artigo 11 da Orde do 23 de febreiro de 2015 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, procédese, por medio desta resolución, a dar publicidade ás resolucións de concesión e inadmisión das axudas outorgadas pola Consellería de Economía, Emprego e Industria ao abeiro da citada orde para o primeiro semestre de 2015.
Os interesados poderán consultar a información detallada das resolucións no seguinte enderezo https://ticketelectrico.xunta.es/dxem/consulta/ , así como no enlace habilitado na páxina web da Consellería de Economía, Emprego e Industria.
Así mesmo, fáiselle saber aos interesados que contra as citadas resolucións, que son definitivas en vía administrativa, cabe interpor, de ser o caso:
1. Recurso potestativo de reposición ante o órgano que ditou a resolución, no prazo dun mes contado a partir do día seguinte ao da súa publicación, segundo os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
2. Ou ben directamente recurso contencioso-administrativo, no prazo de 2 meses, ante a Sala do Contencioso-Administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa, no prazo de dous meses contados desde o día seguinte ao da súa publicación.
Santiago de Compostela, 30 de novembro de 2015
RESOLUCIÓN do 16 de novembro de 2015, da Secretaría Xeral Técnica da Consellería do Mar, pola que se dá publicidade aos convenios de colaboración subscritos pola extinta Consellería do Medio Rural e do Mar no segundo cuadrimestre do ano 2015.
Consellería do Mar — III. Outras disposicións — 14/12/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios subscritos pola extinta Consellería do Medio Rural e do Mar, da área do mar, nos meses de maio, xuño, xullo e agosto do ano 2015, e que se incorpora como anexo a esta resolución.
Santiago de Compostela, 16 de novembro de 2015
RESOLUCIÓN do 9 de decembro de 2015 pola que se dá publicidade aos cambios producidos na Orde do 9 de outubro de 2015 pola que se establecen os domingos e festivos en que se autoriza a apertura de establecementos comerciais durante o ano 2016, de acordo co disposto no artigo 6.2 da Lei 13/2006, do 27 de decembro, de horarios comerciais de Galicia.
Consellería de Economía, Emprego e Industria — III. Outras disposicións — 14/12/2015

De acordo co disposto no artigo 6.2 da Lei 13/2006, do 27 de decembro, de horarios comerciais de Galicia, dáse publicidade aos cambios producidos na Orde do 9 de outubro de 2015 como consecuencia das resolucións con datas 26 e 27 de novembro e 7 de decembro de 2015, polas que se modifican os domingos e días festivos hábiles comercialmente para os concellos de Arteixo, Betanzos, Cambre, Ferrol, Sada e Ribadeo, logo da correspondente solicitude dos respectivos concellos.
Os domingos e festivos nos cales os establecementos comerciais poderán permanecer abertos ao público no concello de Arteixo durante o ano 2016 son:
Os domingos e festivos nos cales os establecementos comerciais poderán permanecer abertos ao público no concello de Betanzos durante o ano 2016 son:
Os domingos e festivos nos cales os establecementos comerciais poderán permanecer abertos ao público no concello de Cambre durante o ano 2016 son:
Os domingos e festivos nos cales os establecementos comerciais poderán permanecer abertos ao público no concello de Ferrol durante o ano 2016 son:
Os domingos e festivos nos cales os establecementos comerciais poderán permanecer abertos ao público no concello de Sada durante o ano 2016 son:
Os domingos e festivos nos cales os establecementos comerciais poderán permanecer abertos ao público no concello de Ribadeo durante o ano 2016 son:
Para os restantes concellos comprendidos no ámbito de aplicación da devandita Lei 13/2006, do 27 de decembro, de horarios comerciais de Galicia, rexerá o disposto na Orde do 9 de outubro de 2015 (DOG do 15 de outubro).
Santiago de Compostela, 9 de decembro de 2015
RESOLUCIÓN do 14 de decembro de 2015, da Secretaría Xeral de Emprego, pola que se lles dá publicidade aos importes definitivos das aplicacións previstas na Orde do 20 de xullo de 2015 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas fundacións e entidades sen ánimo de lucro e se procede á convocatoria para o ano 2015.
Consellería de Economía, Emprego e Industria — III. Outras disposicións — 22/12/2015

A Orde do 20 de xullo de 2015 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas fundacións e entidades sen ánimo de lucro e se procede á convocatoria para o ano 2015, establece no seu artigo 2.2 que os ditos créditos estimados poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que establezan a Conferencia Sectorial de Emprego e Asuntos Laborais ou as disposicións aplicables ás axudas cofinanciadas polo Fondo Social Europeo, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Resultando que os créditos previstos nesta orde no programa de gasto 322A «Mellora e fomento da empregabilidade», co código de proxecto 2015 00489, «Programas de adquisición de experiencia desempregados», están repartidos entre as aplicacións 11.03.322A.443.0 e 11.03.322A.481.0, dirixidos, respectivamente, a financiar as axudas a conceder ás fundacións do sector público autonómico de Galicia e as entidades sen ánimo de lucro e que, unha vez concedidas todas as axudas ás fundacións públicas, existen remanentes que poden ser reutilizados para a concesión de axudas para entidades sen ánimo de lucro, para as cales existen máis solicitudes que orzamento, e que se autorizou o correspondente expediente de modificación de crédito de fondos finalistas que afectan os importes das citadas aplicacións, procede darlles a oportuna publicidade, en cumprimento do disposto nos artigos 30 e 31 do Decreto 11/2009, do 29 de xaneiro, polo que se aproba o regulamento que desenvolve a Lei 9/2007, do 13 de xuño, de subvencións de Galicia.
Por todo o exposto e no uso das facultades que me foron conferidas,
Facer pública a redistribución e modificación dos créditos de fondos finalistas previstos na Orde do 20 de xullo de 2015 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas fundacións e entidades sen ánimo de lucro e se procede á convocatoria para o ano 2015:
a) Baixa de crédito:
11.03.322A.443.0 Código de proxecto 2015 00489: 193.450,00 euros.
b) Alta de crédito:
11.03.322A.481.0 Código de proxecto 2015 00489: 193.450,00 euros.
Santiago de Compostela, 14 de decembro de 2015
CORRECCIÓN de erros. Resolución do 16 de novembro de 2015 pola que se ordena a publicación do Acordo do Consello da Xunta de Galicia do 13 de novembro de 2015 polo que se aproba a modificación da relación de postos de traballo da Vicepresidencia e Consellería de Presidencia, Administracións Públicas e Xustiza.
Consellería de Facenda — III. Outras disposicións — 16/12/2015

Advertido erro na Resolución do 16 de novembro de 2015, publicada no DOG núm. 222, do venres 20 de novembro de 2015, é necesario facer a oportuna corrección:
– Na páxina 43917, no centro de destino «S.X. DE RÉXIME XURÍDICO», aparece indicado o posto «PR.C02.00.003.15770.018.-XEFATURA NEGOCIADO I» como unha modificación, cando ten que ser considerado como un posto de traballo de nova creación.
RESOLUCIÓN do 10 de decembro de 2015, da Dirección Xeral de Administración Local, pola que se procede a designar os membros e a facer pública a composición do xurado que analizará e valorará as solicitudes das entidades que aspiran aos Premios Coopera Galicia Entidades Locais correspondentes ao ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 16/12/2015

En virtude da habilitación conferida pola disposición derradeira segunda da Orde do 30 de xullo de 2015 pola que se establecen as bases reguladoras e a convocatoria pública dos premios Coopera Galicia Entidades Locais 2015, para impulsar e difundir as iniciativas de asociacionismo municipal, mediante a distinción pública dos proxectos piloto de xestión compartida de servizos promovidos por agrupacións de concellos, mancomunidades, consorcios locais e áreas metropolitanas da Comunidade Autónoma de Galicia (DOG nº 152, do 12 de agosto), e de conformidade co establecido nos artigos 2.5, 4.6 e 7 da mesma orde, en relación coa composición do xurado encargado da análise e selección das solicitudes
Primeiro. Designar os membros do xurado de selección que deberá analizar e valorar as solicitudes que concorren aos Premios Coopera Galicia Entidades Locais correspondentes ao ano 2015 e facer pública a súa composición, que é a que figura no anexo a esta resolución.
Segundo. Esta resolución entrará en vigor o mesmo día da súa publicación.
Santiago de Compostela, 10 de decembro de 2015
Presidente: José Alberto Pazos Couñago, director xeral de Administración Local.
Vicepresidente: Alfredo García Rodríguez, presidente da Federación Galega de Municipios e Provincias (Fegamp).
Vogais:
Darío Campos Conde, presidente da Deputación Provincial de Lugo, por designación da Fegamp, en representación das deputacións provinciais.
Alfonso Villares Bermúdez, alcalde do Cervo, por designación da Fegamp.
Sandra González Álvarez, alcaldesa de Tomiño, por designación da Fegamp.
Sonia Rodríguez-Campos González, directora da Escola Galega de Administración Pública, designada pola Dirección Xeral de Administración Local.
José Manuel Pardellas Rivera, funcionario da Administración local con habilitación de carácter estatal, subescala de Intervención-Tesouraría, categoría superior, designado pola Dirección Xeral de Administración Local.
Secretaria: Raquel Bahillo Varela, subdirectora xeral de Xestión e Cooperación Económica coas Entidades Locais da Dirección Xeral de Administración Local, que actuará con voz e sen voto.
RESOLUCIÓN do 11 de decembro de 2015 pola que se aproban e se fan públicas as relacións definitivas de admitidos e excluídos nas probas para a obtención da habilitación do persoal de acceso a espectáculos públicos e actividades recreativas, así como a composición do tribunal cualificador, e a data, a hora e o lugar de realización das probas.
Academia Galega de Seguridade Pública — III. Outras disposicións — 15/12/2015

De conformidade co establecido no artigo 5 da Orde do 21 de xaneiro de 2010 pola que se regula a actividade de control de acceso a espectáculos públicos e actividades recreativas e se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e na disposición derradeira primeira da Orde do 13 de outubro de 2015 pola que se convocan probas para a obtención da habilitación do persoal de control de acceso a espectáculos públicos e actividades recreativas (DOG núm. 199, do 19 de outubro), esta dirección xeral
Aprobar as listaxes definitivas de admitidos e excluídos nas probas para a obtención da habilitación do persoal de control de acceso a espectáculos públicos e actividades recreativas convocadas pola Orde do 13 de outubro de 2015 (DOG núm. 199, do 19 de outubro).
A listaxe definitiva de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es .
A listaxe definitiva de aspirantes excluídos, con indicación da causa determinante da súa exclusión, figura como anexo a esta resolución.
Composición do tribunal cualificador.
1. O tribunal cualificador das probas correspondentes a esta convocatoria está formado polos seguintes membros:
– Tribunal titular:
Presidente: Ramón Quiroga Limia.
Secretaria: Mónica María Castro Pérez.
Vogais:
Jesús Lata Buceta.
Constantino Grandío Rivas.
Mercedes Gayoso Gómez.
– Tribunal suplente:
Presidente: Ramón Freire Priegue.
Secretario: Roberto Pérez Fonte.
Vogais:
Guillermina Núñez Rodríguez.
Montserrat Carracedo Goldar.
María Carmen González Otero.
2. A súa actuación e funcionamento rexerase polo disposto para os órganos colexiados na Lei 30/1992, do 26 de novembro, de réxime xurídico das administracións públicas e do procedemento administrativo común.
Desenvolvemento das probas:
Convócanse os/as aspirantes que figuran na listaxe de admitidos para realizar as probas, que terán lugar o vindeiro día 18 de decembro na sede da Academia Galega de Seguridade Pública, sita na avenida da Cultura, s/n, A Estrada.
Proba de coñecementos:
Ás 9.30 horas.
Proba psicolóxica:
Ás 11.30 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como de bolígrafo de cor azul.
A Estrada, 11 de decembro de 2015
RESOLUCIÓN do 11 de decembro de 2015 pola que se aproban e se fan públicas as relacións definitivas de admitidos e excluídos nas probas para a renovación da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 15/12/2015

De conformidade co establecido no artigo 5 da Orde do 21 de xaneiro de 2010 pola que se regula a actividade de control de acceso a espectáculos públicos e actividades recreativas e se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e na disposición derradeira primeira da Orde do 13 de outubro de 2015 pola que se convocan probas para a renovación da habilitación do persoal de control de acceso a espectáculos públicos e actividades recreativas (DOG núm. 199, do 19 de outubro), esta dirección xeral
Aprobar as listaxes definitivas de admitidos e excluídos nas probas para a renovación da habilitación do persoal de control de acceso a espectáculos públicos e actividades recreativas convocadas pola Orde do 13 de outubro de 2015 (DOG núm. 199, do 19 de outubro).
A listaxe definitiva de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es
A listaxe definitiva de aspirantes excluídos, con indicación da causa determinante da súa exclusión, figura como anexo a esta resolución.
Composición do tribunal cualificador.
1. O tribunal cualificador das probas correspondentes a esta convocatoria está formado polos seguintes membros:
• Tribunal titular:
Presidente: Ramón Quiroga Limia.
Secretaria: Mónica María Castro Pérez.
Vogais:
Jesús Lata Buceta.
Constantino Grandío Rivas.
Mercedes Gayoso Gómez.
• Tribunal suplente:
Presidente: Ramón Freire Priegue.
Secretario: Roberto Pérez Fonte.
Vogais:
Guillermina Núñez Rodríguez.
Montserrat Carracedo Goldar.
María Carmen González Otero.
2. A súa actuación e funcionamento rexeranse polo disposto para os órganos colexiados na Lei 30/1992, do 26 de novembro, de réxime xurídico das administracións públicas e do procedemento administrativo común.
Desenvolvemento das probas:
Convócanse os/as aspirantes que figuran na listaxe de admitidos para realizar a proba, que terá lugar o vindeiro día 18 de decembro, na sede da Academia Galega de Seguridade Pública, sita na avenida da Cultura, s/n, A Estrada.
Ás 9.30 horas.
Proba psicolóxica:
Ás 13.00 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como de bolígrafo de cor azul.
A Estrada, 11 de decembro de 2015
RESOLUCIÓN do 30 de novembro de 2015, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos pola extinta Consellería do Medio Rural e do Mar no segundo cuadrimestre do ano 2015.
Consellería do Medio Rural — III. Outras disposicións — 15/12/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola extinta Consellería do Medio Rural e do Mar, da área de Medio Rural, nos meses de maio, xuño, xullo e agosto do ano 2015 que se incorpora como anexo a esta resolución.
Santiago de Compostela, 30 de novembro de 2015
ORDE do 16 de outubro de 2015 pola que se publica a concesión dos premios extraordinarios de bacharelato correspondentes ao curso 2014/15 convocados pola Orde do 28 de maio de 2015 (Diario Oficial de Galicia do 11 de xuño).
Consellería de Cultura, Educación e Ordenación Universitaria — III. Outras disposicións — 28/10/2015

A Orde do 28 de maio de 2015 (DOG do 11 de xuño) pola que se convocan os premios extraordinarios de bacharelato correspondentes ao curso 2014/15, establece no seu artigo 10.3 que o director xeral de Educación, Formación Profesional e Innovación Educativa elevará a proposta feita polo tribunal ao conselleiro de Cultura, Educación e Ordenación Universitaria, quen emitirá a correspondente orde de adxudicación para a súa publicación no
Diario Oficial de Galicia
.
Unha vez realizadas as probas, publicada a acta provisional coas cualificacións obtidas polos alumnos e alumnas, resoltas as reclamacións presentadas, e vistas a acta coa proposta definitiva do tribunal de adxudicación dos premios extraordinarios de bacharelato correspondentes ao curso 2014/15 e a correspondente proposta do director xeral de Educación, Formación Profesional e Innovación Educativa, sobre a concesión destes premios,
Primeiro. Conceder os premios extraordinarios de bacharelato, correspondentes ao curso 2014/15, ao alumnado que figura no anexo a esta orde.
Segundo. Esta orde poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde a súa publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de outubro de 2015
RESOLUCIÓN do 20 de outubro de 2015 pola que se convocan as xornadas Reforma penal e seguridade pública.
Academia Galega de Seguridade Pública — III. Outras disposicións — 28/10/2015

Dentro do programa anual de actividades para o ano 2015 da Academia Galega de Seguridade Pública (Agasp) aprobado polo Consello Reitor deste organismo con data do 23 de decembro do ano 2014, convócanse unhas xornadas de formación, comunicación, cooperación e colaboración en materia penal, conforme as seguintes bases:
Primeira.
Destinatarios/as
Estas xornadas están dirixidas ao persoal das forzas e corpos de seguridade pública e emerxencias que traballan en Galicia, así como a todos aqueles profesionais vinculados coa materia obxecto de debate e demais interesados en xeral.
Segunda.
Desenvolvemento da actividade
• Lugar: Academia Galega de Seguridade Pública.
• Datas: 9, 10 e 11 de novembro de 2015.
• Horario: das 10.00 ás 19.30 horas, os días 9 e 10 de novembro e das 10.00 ás 14.00 horas o día 11 de novembro.
• Número de prazas: ilimitado.
• Horas lectivas: 20.
• Contido:
1. As liñas básicas da nova reforma penal.
2. A supresión das faltas e a súa conversión en delitos menos leves. As lesións imprudentes na nova regulación. A regulación dos delitos cometidos a través da internet. Cuestións de investigación práctica.
3. A nova regulación do comiso no Código penal. A oficina de investigación de bens. Cuestións prácticas.
4. Modificacións substanciais nos tipos especiais. A corrupción pública e privada.
5. A nova regulación dos delitos de sedición, atentado e desordes públicas, terrorismo. Modificacións en materia de delitos patrimoniais.
6. Os delitos contra o patrimonio e a orden socioeconómica: as insolvencias punibles.
7. A execución da pena. Supresión, substitución, condena condicional e réxime de penas.
8. Lexislación penal e procesual da intervencións das comunicacións, en especial as telemáticas.
9. A propósito do dereito de defensa.
10. A Lei do estatuto da vítima e a súa incidencia no proceso penal.
Terceira.
Solicitudes
1. O persoal que desexe participar nestas xornadas deberá cubrir o formulario de matrícula telemática dispoñible na páxina web da Agasp (http://agasp.xunta.es), non se admitirá ningunha outra forma ou modelo de solicitude.
2. A falsidade ou ocultación de datos esenciais para a selección das persoas dará lugar á exclusión automática da xornada, así como á imposibilidade de participar en ningún outro curso durante o prazo dun ano computado desde o momento en que se detecte este feito.
3. O prazo de presentación de solicitudes será de 10 días naturais desde a publicación desta resolución no DOG.
Cuarta.
Admisión
A Agasp publicará na súa páxina web a relación das persoas seleccionadas para participar no curso.
Quinta. Asistencia
1. Obrigatoria.
A Estrada, 20 de outubro de 2015
CORRECCIÓN de erros. Orde do 16 de outubro de 2015 pola que se incrementa a dotación orzamentaria da Orde do 10 de marzo de 2015 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Consellería do Medio Rural — III. Outras disposicións — 28/10/2015

Advertidos erros na devandita orde publicada no Diario Oficial de Galicia nº 203, do venres 23 de outubro de 2015, nas páxinas 41048 e 41049, cómpre facer as seguintes modificacións:
Un: o primeiro parágrafo do artigo único queda redactado do xeito seguinte:
«1. A dotación orzamentaria prevista para as axudas especificadas no título II da Orde do 10 de marzo de 2015 (DOG nº 48, do 11 de marzo), conforme a disposición adicional primeira, parágrafo 1, alínea b) da dita orde, increméntase no importe de 8.102.758,00 euros, e con cargo á aplicación 12.80.713F.779.1, primas gandeiras, dos orzamentos da Comunidade Autónoma de Galicia para 2015, polo que o importe total para as axudas desta alínea e desta aplicación orzamentaria, despois deste incremento é de 50.756.868,00 euros».
Dos: elimínase a disposición derradeira única.
RESOLUCIÓN do 8 de outubro de 2015 pola que se lle dá publicidade á relación de concellos beneficiarios das axudas convocadas ao abeiro da Orde do 22 de xuño de 2015, pola que se establecen as bases reguladoras da subvención plurianual a concellos de Galicia para a mellora das coleccións bibliográficas das bibliotecas ou axencias de lectura públicas municipais integradas na Rede de bibliotecas de Galicia e se procede á súa convocatoria para o período do 1 de maio de 2015 ata o 1 de abril de 2016.
Consellería de Cultura, Educación e Ordenación Universitaria — III. Outras disposicións — 26/10/2015

En cumprimento do artigo 15 da Lei 9/2007, do 13 de xuño, de subvencións de Galicia, e do artigo 19 da Orde do 22 de xuño de 2015,
Facer pública a relación dos concellos beneficiarios e o importe das axudas concedidas ao abeiro da Orde do 22 de xuño de 2015 pola que se establecen as bases reguladoras da subvención plurianual a concellos de Galicia para a mellora das coleccións bibliográficas das bibliotecas ou axencias de lectura públicas municipais integradas na Rede de bibliotecas de Galicia e se procede á súa convocatoria para o período do 1 de maio de 2015 ata o 1 de abril de 2016.
As entidades excluídas son as que se relacionan no anexo I desta resolución.
Contra esta resolución, que pon fin á vía administrativa, os interesados poderán interpoñer o recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no
Diario Oficial de Galicia
, de conformidade co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza o rexeitamento presunto do recurso de reposición.
Santiago de Compostela, 8 de outubro de 2015
* Causas de exclusión:
1. Non realizar entre o 1 de xullo de 2014 e a data de finalización do prazo de presentación de solicitudes, un investimento na adquisición de fondos bibliográficos con destino á biblioteca ou axencia de lectura pública municipal, igual ou superior ao 20 % da cantidade máxima que se pode conceder (artigo 9.1).
2. Non estar integrada na Rede de Bibliotecas de Galicia ou ter solicitada a súa integración antes do 1 de febreiro de 2015 (capítulo V do Decreto 41/2001, do 1 de febreiro, de refundición da normativa en materia de bibliotecas) artigo 9.2.
3. Non estar automatizada (artigo 9.5).
ORDE do 27 de outubro de 2015 pola que se designan as persoas que asumirán a presidencia das comisións de asistencia xurídica gratuíta.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/10/2015

O Regulamento de asistencia xurídica gratuíta de Galicia, aprobado polo Decreto 269/2008, do 6 novembro, establece no seu artigo 5 que as comisións de asistencia xurídica gratuíta estarán integradas, entre outros membros, por unha persoa pertencente ao Ministerio Fiscal. Por outra banda, este mesmo precepto dispón que a persoa titular da consellería competente en materia de xustiza procederá a nomear, mediante orde, entre as persoas integrantes da comisión o/a seu/súa presidente/a e a persoa que o/a substitúa. Esta designación, ata o momento actual, veu recaendo nas persoas pertencentes ao Ministerio Fiscal que integran as distintas comisións.
Tras a entrada en vigor da Lei 42/2015, do 5 de outubro, que reforma o artigo 10.2 da Lei 1/1996, do 10 de xaneiro, de asistencia xurídica gratuíta, os membros do Ministerio Fiscal xa non figuran na norma estatal como integrantes das comisións de asistencia xurídica gratuíta. A Fiscalía Xeral do Estado, mediante comunicación do 22 de outubro de 2015, interpretou que tras a modificación da lei «deben considerarse tacitamente derrogadas as previsións dos decretos autonómicos que regulan as comisións de asistencia xurídica gratuíta na medida en que consideren o fiscal integrante delas».
Por iso é necesario proceder á designación dos membros que a partir de agora asumirán a presidencia e das persoas que os substitúan.
De acordo co disposto no artigo 10.2 da Lei 1/1996, do 10 de xaneiro, de asistencia xurídica gratuíta, modificado pola Lei 42/2015, do 5 de outubro, o órgano competente da Comunidade Autónoma determinará cales dos seus integrantes desempeñarán a presidencia e a secretaría. O artigo 5 do Regulamento de asistencia xurídica gratuíta de Galicia, aprobado polo Decreto 269/2008, do 6 novembro, atribúe esta competencia á persoa titular da consellería con competencias en materia de xustiza.
Na súa virtude, no uso das facultades que me confiren os preceptos citados,
1. A presidencia das comisións de asistencia xurídica gratuíta corresponderá ao letrado ou letrada da Xunta de Galicia designado/a ou que designe a Dirección Xeral da Asesoría Xurídica Xeral como membro titular da comisión. A suplencia será exercida polo vogal letrado ou letrada que fose designado ou se designe para formar parte da comisión coa condición de suplente.
2. As designacións producirán efectos desde a publicación desta orde no Diario Oficial de Galicia.
Santiago de Compostela, 27 de outubro de 2015
DECRETO 148/2015, do 22 de outubro, polo que se nomea director xeral de Orientación e Promoción Laboral a José Alfonso Marnotes González.
Consellería de Economía, Emprego e Industria — II. Autoridades e persoal — 23/10/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Economía, Emprego e Industria, e logo de deliberación do Consello da Xunta de Galicia, na súa reunión do día vinte e dous de outubro de dous mil quince,
Nomeo director xeral de Orientación e Promoción Laboral a José Alfonso Marnotes González.
Santiago de Compostela, vinte e dous de outubro de dous mil quince
DECRETO 147/2015, do 22 de outubro, polo que se nomea secretaria xeral de Emprego a Covadonga Toca Carús.
Consellería de Economía, Emprego e Industria — II. Autoridades e persoal — 23/10/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Economía, Emprego e Industria, e logo de deliberación do Consello da Xunta de Galicia, na súa reunión do día vinte e dous de outubro de dous mil quince,
Nomeo secretaria xeral de Emprego a Covadonga Toca Carús.
Santiago de Compostela, vinte e dous de outubro de dous mil quince
DECRETO 145/2015, do 22 de outubro, polo que se nomea conselleiro electivo do Consello Consultivo de Galicia a José Antonio Fernández Vázquez.
Presidencia da Xunta de Galicia — II. Autoridades e persoal — 23/10/2015

En virtude do establecido nos artigos 3.2 e 4.1 da Lei 3/2014, do 24 de abril, do Consello Consultivo de Galicia, e oído o Consello da Xunta de Galicia, na súa reunión do día vinte e dous de outubro de dous mil quince,
Nomeo conselleiro electivo do Consello Consultivo de Galicia a José Antonio Fernández Vázquez, que exercerá o seu mandato nos termos previstos no artigo 4.1 da Lei 3/2014, do 24 de abril, do Consello Consultivo de Galicia.
Santiago de Compostela, vinte e dous de outubro de dous mil quince
DECRETO 144/2015, do 22 de outubro, polo que se dispón que cese José Antonio Fernández Vázquez como secretario xeral técnico da Consellería de Infraestruturas e Vivenda.
Consellería de Infraestruturas e Vivenda — II. Autoridades e persoal — 23/10/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Infraestruturas e Vivenda e logo de deliberación do Consello da Xunta de Galicia na súa reunión do día vinte e dous de outubro de dous mil quince,
Que cese, por pase a outro destino, José Antonio Fernández Vázquez como secretario xeral técnico da Consellería de Infraestruturas e Vivenda, agradecéndolle os servizos prestados.
Santiago de Compostela, vinte e dous de outubro de dous mil quince
DECRETO 146/2015, do 22 de outubro, polo que se nomea secretario xeral técnico da Consellería de Infraestruturas e Vivenda a Joaquín Macho Canales.
Consellería de Infraestruturas e Vivenda — II. Autoridades e persoal — 23/10/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Infraestruturas e Vivenda e logo de deliberación do Consello da Xunta de Galicia na súa reunión do día vinte e dous de outubro de dous mil quince,
Nomeo secretario xeral técnico da Consellería de Infraestruturas e Vivenda a Joaquín Macho Canales.
Santiago de Compostela, vinte e dous de outubro de dous mil quince
ORDE do 16 de outubro de 2015 pola que se incrementa a dotación orzamentaria da Orde do 10 de marzo de 2015 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Consellería do Medio Rural — III. Outras disposicións — 23/10/2015

A Orde da Consellería do Medio Rural e do Mar do 10 de marzo de 2015 (DOG núm. 48, do 11 de marzo) regula o procedemento para a solicitude, tramitación e concesión, para o ano 2015, das axudas previstas dentro do réxime do pagamento único e doutros réximes de axuda directa á agricultura e á gandaría, e das axudas ao desenvolvemento rural suxeitas ao sistema integrado de xestión e control.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas. Na disposición adicional segunda sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título II da orde, relativas aos pagamentos directos á agricultura e á gandaría no marco da aplicación da política agrícola común en Galicia, financiadas polo Fondo Europeo Agrícola de Garantía (Feaga) e xestionadas polo Fondo Galego de Garantía Agraria, posto que a dotación existente resulta insuficiente, a Conselleria de Facenda autorizou o correspondente expediente de incorporación automática de crédito, polo que cómpre, mediante esta orde, incrementar a dotación orzamentaria consignada para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único
1. A dotación orzamentaria prevista para as axudas especificadas no título II da Orde do 10 de marzo de 2015 (DOG núm. 48, do 11 de marzo), conforme a disposición adicional primeira, parágrafo 1, alínea a), da dita orde, increméntase no importe de 8.102.758 euros e con cargo á aplicación 12.80.713F.779.1, primas gandeiras, dos orzamentos da Comunidade Autónoma de Galicia para 2015, polo que o importe total para as axudas desta alinea e desta aplicación orzamentaria, despois deste incremento, é de 50.866.868 euros.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única
O incremento de crédito previsto no artigo único desta orde non afecta o prazo de presentación de solicitudes establecido na devandita Orde do 10 de marzo de 2015 (DOG núm. 48, do 11 de marzo).
Disposición derradeira única
Esta orde producirá efectos o mesmo día da súa publicación no
Diario Oficial de Galicia
.
Santiago de Compostela, 16 de outubro de 2015
RESOLUCIÓN do 15 de outubro de 2015 pola que se dá publicidade a unha encomenda de xestión para o ano 2015 á empresa Tecnologías y Servicios Agrarios, S.A. (Tragsatec).
Instituto Enerxético de Galicia — III. Outras disposicións — 27/10/2015

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade a unha encomenda de xestión para o ano 2015 do Instituto Enerxético de Galicia (Inega) á empresa Tecnologías y Servicios Agrarios, S.A. (Tragsatec), coas seguintes características:
– Actividade: realización dos servizos para a elaboración dun estudo e a divulgación sobre as posibilidades de emprego de biomasa con fins térmicos no sector agroalimentario e en redes de calor en Galicia.
– Natureza e alcance da xestión encomendada: esta encomenda ten natureza intrasubxectiva ao ter Tragsatec a consideración de medio instrumental e técnico da Administración, segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: ata o 31 de decembro de 2015.
Santiago de Compostela, 15 de outubro de 2015